CELEX: 32014D0628(01)
Language: fi
Date: 2014-06-16 00:00:00
Title: Euroopan parlamentin puhemiehistön päätös, annettu 16 päivänä kesäkuuta 2014 , Euroopan parlamentin jäsenten asemaa koskevien sääntöjen soveltamisohjeiden muuttamisesta

28.6.2014   
            
            
               FI
            
            
               Euroopan unionin virallinen lehti
            
            
               C 200/56
            
         EUROOPAN PARLAMENTIN PUHEMIEHISTÖN PÄÄTÖS,
   annettu 16 päivänä kesäkuuta 2014,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   (2014/C 200/02)
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 8 ja 23 artiklan,
   sekä katsoo seuraavaa:
   
               (1)
            
            
               Euroopan parlamentin jäsenten asemaa koskevien sääntöjen soveltamisohjeiden (2) 69 artiklan 2 kohdan mukaisesti jäsenen henkilökohtaisista avustajista aiheutuvista kuluista maksettava kuukausittainen enimmäismäärä muunnetaan vuosittain Euroopan unionin virkamiesten ja muun henkilöstön palkkojen mukautuksia vastaavasti.
            
         
               (2)
            
            
               Euroopan parlamentin ja neuvoston asetuksessa (EU) N:o 423/2014 (3), joka tuli voimaan 1 päivänä toukokuuta 2014, todetaan, että Euroopan unionin virkamiesten ja muun henkilöstön palkkoja ja eläkkeitä mukautetaan 0 prosenttia vuonna 2011 ja 0,8 prosenttia vuonna 2012. Lisäksi osana Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen uudistamista koskevaa poliittista yhteisymmärrystä päätettiin, että palkat ja eläkkeet jäädytetään vuosiksi 2013 ja 2014,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan soveltamisohjeiden 33 artiklan 4 kohta seuraavasti:
   
               ”4.
            
            
               Jäljempänä 34 artiklassa tarkoitetuista avustajista aiheutuvia kuluja korvataan enintään 21 379 euroa kuukaudessa 1 päivästä heinäkuuta 2012 alkaen.”.
            
         2 artikla
   1.   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   2.   Tätä päätöstä sovelletaan 1 päivästä heinäkuuta 2012.
   
      (1)  Euroopan parlamentin päätös 2005/684/EY, Euratom, tehty 28 päivänä syyskuuta 2005, Euroopan parlamentin jäsenten asemaa koskevien sääntöjen vahvistamisesta (EUVL L 262, 7.10.2005, s. 1).
   
      (2)  Euroopan parlamentin puhemiehistön päätös, tehty 19 päivänä toukokuuta ja 9 päivänä heinäkuuta 2008, Euroopan parlamentin jäsenten asemaa koskevien sääntöjen soveltamisohjeista (EUVL C 159, 13.7.2009, s. 1).
   
      (3)  Euroopan parlamentin ja neuvoston asetus (EU) N:o 423/2014, annettu 16 päivänä huhtikuuta 2014, Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2012 (EUVL L 129, 30.4.2014, s. 12).